CELEX: 62011CN0606
Language: ro
Date: 2011-11-28 00:00:00
Title: Cauza C-606/11: Cerere de pronunțare a unei hotărâri preliminare introdusă de First-tier Tribunal (Tax Chamber) (Regatul Unit) la 28 noiembrie 2011 — Grattan plc/The Commissioners for Her Majesty's Revenue & Customs

3.3.2012   
            
            
               RO
            
            
               Jurnalul Oficial al Uniunii Europene
            
            
               C 65/3
            
         Cerere de pronunțare a unei hotărâri preliminare introdusă de First-tier Tribunal (Tax Chamber) (Regatul Unit) la 28 noiembrie 2011 — Grattan plc/The Commissioners for Her Majesty's Revenue & Customs
   (Cauza C-606/11)
   2012/C 65/05
   Limba de procedură: engleza
   
      Instanța de trimitere
   
   First-tier Tribunal (Tax Chamber)
   
      Părțile din acțiunea principală
   
   
      Reclamantă: Grattan plc
   
      Pârâți: The Commissioners for Her Majesty's Revenue & Customs
   
      Întrebările preliminare
   
   În ipoteza în care Curtea de Justiție concluzionează că răspunsul la prima întrebare adresată în cauza Littlewoods Retail Limited/The Commissioners for Her Majesty's Revenue and Customs (cauza C-591/10) este negativ:
   
               1.
            
            
               Principiile dreptului Uniunii al efectivității și/sau al echivalenței impun ca despăgubirea aferentă TVA-ului excedentar plătit cu încălcarea dreptului Uniunii să constituie o despăgubire unică care să includă atât rambursarea sumei principale excedentare plătite, cât și valoarea de utilizare a sumei excedentare plătite și/sau dobânda?
            
         
               2.
            
            
               În cazul în care legislația națională prevede posibilități alternative de despăgubire, faptul că acestea nu sunt prevăzute de dispozițiile legale care reglementează formularea cererilor de rambursare a sumei principale și căile de atac îndreptate împotriva deciziilor administrative care statuează cu privire la aceste cereri constituie o încălcare a principiului efectivității și/sau echivalenței? și
            
         
               3.
            
            
               Constituie o încălcare a principiului efectivității și/sau echivalenței faptul de a impune unui reclamant să solicite, în cadrul aceleiași proceduri în fața Tax Tribunal [Tribunalului Fiscal] atât rambursarea sumei principale, cât și a dobânzilor simple și în cadrul unei proceduri separate în fața High Court [Curții Supreme] să solicite restul despăgubirilor prevăzute de dreptul Uniunii aferente valorii de utilizare a sumei excedentare plătite și/sau dobânda?